**БДЖ**

Целта е да реализирате клиентска система, каквато би имала дадена железопътна фирма за показване и резервиране на превози. В такава система се пази информация за всички гари, както и за влаковите маршрути между тях. Влакове биват различни видове – напр. пътнически, товарни, бързи. Те имат различни цени на превоза и капацитет за пътници/товар. Всяко пътуване се характеризира с поредица от гари (и пътувания между тях), които използват един или повече влакове до крайната цел. Маршрутите в повечето случаи са предварително определени от железопътната фирма, а не се конструират от клиентите. Потребителите могат да търсят влакове по дадени критерии (начална и крайна точка, дата, час и т.н.). При избран маршрут могат да резервират място във влака, което означава че за дадена линия трябва да се знаят колко (и може би кои) места са вече запазени. Може да има функционалност даден потребител да вижда резервираните си превози.

Помислете как ще представите различните видове влакове, гари и билети. Какви класове ще са нужни за резервиране/закупуване на билет? Какъв вход ще приема програмата и как в зависимост от него ще се изпълняват различните операции? Как ще търси маршрут потребителят?